Ła Cexa de Jexù Cristo dei Santi dei Ultemi Dì, nota comunemente cofà Cexa mormona, ła costituise ła conponente piasé grosa del mormonismo. Ła xe na denominasion che ła revendega ła propia apartegnensa al Cristianeximo e ła conta sirca 14 milioni de fedełi sparpagnai in pì de 150 nasion, co sede prinsipałe a Salt Lake City, Utah. Ła Cexa ła xe sta uficialmente istituia el 6 de avril del 1830 a Fayette inte ła xona osidentałe del Stato de Nova York da Joseph Smith. El soranome de mormoni dato ai so fedełi el vien dal Libro de Mormon, da łori riconosuo cofà testo sacro insieme co ła Bibia. Anpò, a sto nome, par cuanto acetà dai fedełi de ła Cexa de Jexù Cristo, xe preferio chel de "Santi dei Ultemi Dì".